CELEX: 22017D0526
Language: lt
Date: 1443139200000
Title: 2015 m. rugsėjo 25 d. EEE jungtinio komiteto sprendimas Nr. 219/2015, kuriuo iš dalies keičiamas EEE susitarimo V priedas (Laisvas darbuotojų judėjimas) [2017/526]

30.3.2017   
               
               
                  LT
               
               
                  Europos Sąjungos oficialusis leidinys
               
               
                  L 85/41
               
            EEE JUNGTINIO KOMITETO SPRENDIMAS
      Nr. 219/2015
      2015 m. rugsėjo 25 d.
      kuriuo iš dalies keičiamas EEE susitarimo V priedas (Laisvas darbuotojų judėjimas) [2017/526]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2014 m. balandžio 16 d. Europos Parlamento ir Tarybos direktyva 2014/54/ES dėl priemonių, kad darbuotojai galėtų lengviau naudotis laisvo darbuotojų judėjimo teisėmis (1);
               
            
                  (2)
               
               
                  todėl EEE susitarimo V priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo V priede po 7 punkto (išbrauktas) įterpiama:
      
         
                     „8.
                  
                  
                     
                        32014 L 0054: 2014 m. balandžio 16 d. Europos Parlamento ir Tarybos direktyva 2014/54/ES dėl priemonių, kad darbuotojai galėtų lengviau naudotis laisvo darbuotojų judėjimo teisėmis (OL L 128, 2014 4 30, p. 8).
                     Direktyvos nuostatos šio susitarimo tikslais pritaikomos taip:
                     
                                 a)
                              
                              
                                 žodžiai „Sąjungos piliečiai“ pakeičiami žodžiais „ES valstybių narių ir ELPA valstybių piliečiai“;
                              
                           
                                 b)
                              
                              
                                 žodžiai „Sąjungos darbuotojai“ pakeičiami žodžiu „darbuotojai“;
                              
                           
                                 c)
                              
                              
                                 1 straipsnyje žodžiai „SESV 45 straipsniu“ pakeičiami žodžiais „EEE susitarimo 28 straipsniu“, 3 straipsnyje žodžiai „SESV 45 straipsnį“ pakeičiami žodžiais „EEE susitarimo 28 straipsnį“;
                              
                           
                                 d)
                              
                              
                                 4 straipsnyje žodžiai „Sąjungos laisvo darbuotojų judėjimo taisyklių“ pakeičiami žodžiais „laisvo darbuotojų judėjimo taisyklių pagal EEE susitarimą“;
                              
                           
                                 e)
                              
                              
                                 6 straipsnyje žodžiai „Sąjungos teisę“ pakeičiami žodžiais „EEE susitarimą“;
                              
                           
                                 f)
                              
                              
                                 7 straipsnyje žodžiai „SESV 21 straipsnyje ir“ netaikomi.“
                              
                           
               
      2 straipsnis
      
         Europos Sąjungos oficialiojo leidinio EEE priede skelbtinas Direktyvos 2014/54/ES tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. rugsėjo 26 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. rugsėjo 25 d.
         
            
               EEE jungtinio komiteto vardu
            
            
               Pirmininkė
            
            Ingrid SCHULERUD
         
      
      
         (1)  OL L 128, 2014 4 30, p. 8.
      
         (*1)  Konstitucinių reikalavimų nenurodyta.